Şirkət rəhbərliyi ilə sorğumuza cavabında bildirir ki, “Şanxay” layihəsində podratçı şəxs Rauf İsmayılov olub. Şirkət sifarişi məhz Rauf İsmayılova verib. Amma Rauf İsmayılov da şirkətin onunla heç bir müqavilə imzalamadığını deyir: “Təxminən 6 ildir ki, bu şirkətlə işləyirəm. Şirkət sahiblərinin şəxsi layihələrinin, məsələn, “Nar şərab” və “Mangal” restoranlarının, hotellərinin və s. tikintisini də mən aparmışam. Amma heç vaxt mənimlə subpodrat və ya əmək müqaviləsi, ümumiyyətlə, heç bir müqavilə bağlanmayıb”.